ඩෙල්ටා ප්‍රභේදයටත් වඩා සීග්‍රයෙන් මෙම ප්‍රභේදය පැතිර යන අතර, එය නම් කර ඇත්තේ ඒ - වයි - එක හෙවත් ඩෙල්ටා ප්ලස් යන නමින්.අදාළ ප්‍රභේදය වැළදුණු රෝගීන් 63 දෙනෙකු හඳුනාගෙන ඇති අතර, පසුගිය 11 වන දා ඉන්දියාව නිකුත් කළ වාර්තාවේ දැක්වුණේ අදාළ ප්‍රභේදය ආසාදනය වූ රෝගීන් 6 දෙනෙකු එරටින් වාර්තා වී ඇති බවයි.මේ අතර, හබරාදූව සෞඛ්‍ය වෛද්‍ය නිලධාරී කාර්යාලයේ තිබූ රුපියල් 90,000ක් පමණ වටිනා සයිනොෆාම් එන්නත් 30ක් තොගයක් එහි රියදුරෙකු සහ සුළු සේවකයෙකු විසින් සොරකම් කිරීම සම්බන්ධයෙන් පොලීසිය විමර්ශනයක් ආරම්භ කර තිබෙනවා.සිද්ධියට සම්බන්ධ බව කියන රියදුරා සහ සුළු සේවකයාගෙන් පොලීසිය ප්‍රකාශයක් සටහන් කරගෙන  තිබුණා.මේ අතර, අද දිනයේත් එන්නත්කරණ වැඩසටහන් දිවයිනේ ප්‍රදේශ කිහිපයකම ක්‍රියාත්මක කෙරුණා.මාතලේ - පළාපත්වල ඇගලුම් කර්මාන්තශාලාවක සේවක සේවිකාවන් 50ක් පමණ ක්ලාන්තය, වමනය ඇතුළු සංකූලතා හේතුවෙන් මාතලේ දිස්ත්‍රික් මහරෝහල වෙත ඇතුළත් කර තිබෙනවා.ඔවුන්ට ඊයේ දිනයේ සයිනොෆාම් එන්නතේ පළමු මාත්‍රාව ලබාදී ඇති අතර, මධ්‍යම පළාත් සෞඛ්‍ය සේවා අධ්‍යක්ෂ වෛද්‍ය නිහාල් වීරසූරිය සදහන් කළේ එලෙස  සංකූලතා ඇතිවීමට එන්නතෙහි කිසිදු බලපෑමක් නොමැති බවයි.මේ අතර, ඔන්ලයින් ක්‍රමවේදයට මත්පැන් අලෙවියට අවසරයක් නොමැති බව කොවිඩ් නයින්ටීන් පැතිරීම වැළැක්වීමේ ක්‍රියාන්විත මධ්‍යස්ථානයේ ප්‍රධානි, යුධ හමුදාපති ජෙනරාල් ශවේන්ද්‍ර සිල්වා ප්‍රකාශ කළා.අද දිනයේත් කොරෝනා ආසාදිතයින් 1289ක් සුවය ලබා රෝහල්වලින් පිටව ගිය අතර මේ වන විට සුවය ලබා ඇති සමස්ත ආසාදිතයින් සංඛ්‍යාව එක්ලක්ෂ 95,434ක්.අද දිනයේ මේ දක්වා ආසාදිතයින් 1835 අලුතින් වාර්තා වී ඇති අතර ඒ අනුව මෙරටින් වාර්තා වී තිබෙනවා.